proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 15 de abril de 2008 pola que se nomean os vogais do Consello Galego de Seguridade e Saúde Laboral.
CONSELLERÍA DE TRABALLO — II. AUTORIDADES E PERSOAL — 30/04/2008

Con data 24 de abril de 2008 publicouse no Diario Oficial de Galicia nº 79 a Orde do 15 de abril de 2008, pola que se nomean os vogais do Consello Galego de Seguridade e Saúde Laboral.
Advertido erro no artigo 1.1.b) onde di:
«Pola Consellería de Innovación e Industria:
Titular: subdirector/a xeral de Minas.
Suplente: xefe/a do Servizo de Xestión de Minas»,
Debe dicir:
«Pola Consellería de Innovación e Industria:
Titular: subdirector/a xeral de Recursos Minerais.
Suplente: xefe/a do Servizo de Xestión Mineira».
ORDE do 22 de abril de 2008 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 30/04/2008

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro, e polo Real decreto 223/2004, do 6 de febreiro, e Lei 29/2006, do 26 de xullo, de garantías e uso racional dos medicamentos e produtos sanitarios.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996 e os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméanse membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 22 de abril de 2008.
María José Rubio Vidal
Conselleira de Sanidade
ANEXO
Novos membros do CEIC de Galicia:
-Irene Zarra Ferro, farmacéutica hospitalaria do Complexo Hospitalario Universitario de Santiago de Compostela.
-Judith Capitán Guarnizo, farmacéutica de atención primaria da Xerencia de Atención Primaria da Coruña.
-Alejandro Alberto García Caballero, facultativo especialista de área do Servizo de Psiquiatría do Complexo Hospitalario de Ourense.
ORDE do 22 de abril de 2008 pola que se dispón o cesamento, por petición propia, de membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 30/04/2008

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro, e polo Real decreto 223/2004, do 6 de febreiro, e Lei 29/2006, do 26 de xullo, de garantías e uso racional dos medicamentos e produtos sanitarios.
A Orde do 11 de xullo de 1996, pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996 e que os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios do Servizo Galego de Saúde,
DISPOÑO:
Artigo único.-Cesan, por petición propia, como membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 22 de abril de 2008.
María José Rubio Vidal
Conselleira de Sanidade
ANEXO
Persoas que cesan como membros do CEIC de Galicia:
-María Isabel Cadavid Torres, catedrática de Farmacoloxía da Universidade de Santiago de Compostela.
-María Teresa Chuclá Cuevas, farmacéutica xefa do Servizo de Farmacia do Complexo Hospitalario Universitario de Santiago de Compostela.
b) NOMEAMENTOS CONSELLERÍA DE SANIDADE
ORDE do 22 de abril de 2008 pola que se nomea vogal representante da Comunidade Autónoma de Galicia no Consello de Administración da Autoridade Portuaria de Vigo.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 29/04/2008

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da Consellería de Pesca e Asuntos Marítimos para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das administracións públicas e entidades e organismos representados no Consello de Administración, é polo que, ao abeiro do disposto no devandito artigo 40 da Lei 27/1992 e, en canto órgano competente,
DISPOÑO:
Nomear, como vogal do Consello de Administración da Autoridade Portuaria de Vigo, e en representación da Xunta de Galicia, a Abel Fermín Losada Álvarez.
Santiago de Compostela, 22 de abril de 2008.
Carmen Gallego Calvar
Conselleira de Pesca e Asuntos Marítimos
RESOLUCIÓN do 16 de maio de 2008 pola que se ordena a publicación do acordo do Consello da Xunta de Galicia do 15 de maio de 2008, polo que se modifica a relación de postos de traballo da Consellería de Política Territorial, Obras Públicas e Transportes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/05/2008

A aprobación da modificación da relación de postos de traballo da Consellería de Política Territorial, Obras Públicas e Transportes xustifícase pola necesidade de adaptala ao Decreto 51/2008, do 6 de marzo, polo que se establece a estrutura orgánica da Axencia de Protección da Legalidade Urbanística, publicado no Diario Oficial de Galicia do 27 de marzo de 2008.
En consecuencia, por proposta da Consellería de Política Territorial, Obras Públicas e Transportes, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 15 de maio de 2008, adoptou o seguinte acordo:
Primeiro.-Aprobar a modificación da relación de postos de traballo da Consellería de Política Territorial, Obras Públicas e Transportes nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 15 de maio de 2008, relativo á aprobación da modificación da relación de postos de traballo da Consellería de Política Territorial, Obras Públicas e Transportes, coa finalidade de cumprir o devandito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de maio de 2008.
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "10400D002P006.PDF"
RESOLUCIÓN do 12 de maio de 2008, da Dirección Xeral de Administración Local, pola que se procede á publicación das subvencións concedidas en virtude da Orde do 28 de decembro de 2007, pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/05/2008

De conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas por resolución do conselleiro de Presidencia, Administracións Públicas e Xustiza.
Finalidade da axuda: realización de infraestruturas de uso público en ámbitos urbanos e rurais, por parte dos concellos de Galicia.
Norma reguladora: Orde do 28 de decembro de 2007, pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais, por parte dos concellos de Galicia (DOG nº 1, do 2 de xaneiro de 2008).
Crédito orzamentario: 2.154.676,85 euros con cargo á aplicación orzamentaria 06.08.141.A.760.3 do exercicio 2008.
Concellos beneficiarios e importes concedidos:
Ver referencia pdf "10400D002P006.PDF"
Santiago de Compostela, 12 de maio de 2008.
Matilde Begoña Rodríguez Rumbo
Directora xeral de Administración Local
RESOLUCIÓN do 9 de abril de 2008, da Dirección Xeral de Relacións Laborais, en relación coa Orde do 12 de decembro de 2007 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2008.
CONSELLERÍA DE TRABALLO — III. OUTRAS DISPOSICIÓNS — 30/04/2008

Primeiro.-No DOG nº 250, do 28 de decembro de 2007, publicouse a Orde do 12 de decembro de 2007 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2008.
Segundo.-No artigo 9º.-Procedemento, no seu punto 4 establécese: Para os efectos do previsto neste artigo, a comisión de valoración estará composta polos seguintes membros: a subdirectora xeral de Seguridade e Saúde Laboral, que a presidirá, e serán vogais o xefe do Servizo de Seguridade e Saúde Laboral e dúas persoas compoñentes do funcionariado adscrito á Dirección Xeral de Relacións Laborais; unha delas actuará como secretario ou secretaria.
Terceiro.-Así mesmo, o punto 7 do mesmo artigo 9º, di: A subdirectora xeral de Seguridade e Saúde Laboral, tendo en conta o informe da comisión de valoración, elevará proposta de resolución ante o órgano competente para resolver.
Cuarto.-O Decreto 14/2008, do 7 de febreiro, polo que se modifica o Decreto 536/2005, do 6 de outubro, polo que se establece a estrutura orgánica da Consellería de Traballo, e se establece a estrutura orgánica básica do Instituto Galego de Seguridade e Saúde Laboral, indica no seu artigo único punto cinco.-Modifícase o punto 2º do artigo 7.dous do punto V. Dirección Xeral de Relacións Laborais.
Servizo de Seguridade e Saúde Laboral.
Baixo a dependencia directa do/a director/a xeral, corresponderalle a este servizo: A tramitación, xestión e seguimento dos programas de axudas a entidades para a mellora das condicións de seguridade e saúde laboral.
Por todo o exposto, é preciso proceder a modificar a composición da comisión de valoración establecida no artigo 9º da Orde do 12 de decembro de 2007 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2008, polo que
RESOLVO:
Primeiro.-A composición da Comisión de Valoración prevista no punto 4 do artigo 9º da Orde do 12 de decembro de 2007 estará composta polos seguintes membros: o/a xefe/a do Servizo de Seguridade e Saúde Laboral, que a presidirá, e serán vogais o/a xefe/a de sección económica e dúas persoas compoñentes do funcionariado adscrito á Dirección Xeral de Relacións Laborais; unha delas actuará como secretario ou secretaria.
Segundo.-A elevación da proposta de resolución ante o órgano competente prevista no punto 7 do artigo 9º da Orde do 12 de decembro de 2007 farase do seguinte xeito:
O xefe do Servizo de Seguridade e Saúde Laboral, tendo en conta o informe da comisión de valoración, elevará proposta de resolución ante o órgano competente para resolver.
Santiago de Compostela, 9 de abril de 2008.
Pilar Cancela Rodríguez
Directora xeral de Relacións Laborais
RESOLUCIÓN do 13 de marzo de 2008 pola que se aproba o Plan de xestión de recursos piscícolas de tres tramos da bacía do río de Rois, no concello de Rois, na provincia da Coruña.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 30/04/2008

De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza da Coruña iniciou o expediente de aprobación do Plan de xestión de recursos piscícolas dos seguintes tramos da bacía do río de Rois, situados no concello de Rois:
-Curso principal do río de Rois:
Límite superior: xunta do rego de Buxán co río Valeirón ou Liñares.
Límite inferior: desembocadura no río Sar.
Lonxitude aproximada: 3,2 km.
-Río Valeirón ou Liñares:
Límite superior: desembocadura do rego do Ribeiriño.
Límite inferior: xunta co rego de Buxán.
Lonxitude aproximada: 3,1 km.
-Rego de Buxán:
Límite superior: desembocadura do rego do Vispeiro.
Límite inferior: xunta co río Valeirón ou Liñares.
Lonxitude aproximada: 3,1 km.
Fundamentos xurídicos.
A tramitación do expediente de aprobación do Plan de xestión de recursos piscícolas dos tramos da bacía do río de Rois antes citados axustouse ao establecido na Lei 7/1992, do 24 de xullo, de pesca fluvial e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Concretamente, na elaboración deste Plan de xestión de recursos piscícolas foron oídos o comité provincial de pesca fluvial da Coruña e o comité galego de pesca fluvial, os cales emitieron informe favorable sobre a aprobación do devandito plan.
Con suxeición ao establecido no artigo 68 do Decreto 137/1997, do 14 de maio, o conselleiro de Medio Ambiente e Desenvolvemento Sostible é o órgano competente para a aprobación do Plan de xestión de recursos piscícolas dos tramos da bacía do río de Rois que se sinalan nos antecedentes.
De acordo con todo o anterior,
RESOLVO:
Aprobar o Plan de xestión de recursos piscícolas dos tramos da bacía do río de Rois que se sinalan nos antecedentes.
O contido íntegro deste plan poderá consultarse nas depedencias da Dirección Xeral de Conservación da Natureza da Consellería de Medio Ambiente e Desenvolvemento Sostible, sitas en San Lázaro, s/n, en Santiago de Compostela.
Contra esta resolución poderá interpoñerse o recurso potestativo de reposición ante o conselleiro de Medio Ambiente e Desenvolvemento Sostible, no prazo dun mes, ou directamente o recurso contencioso-administrativo ante o xulgado do contencioso-administrativo de Santiago de Compostela no prazo de dous meses, contados estes prazos desde o día seguinte ao da publicación desta resolución no Diario Oficial de Galicia.
Santiago de Compostela, 13 de marzo de 2008.
Manuel Vázquez Fernández
Conselleiro de Medio Ambiente e Desenvolvemento Sostible
DECRETO 80/2008, do 10 de abril, polo que se aproba a bandeira do Concello de Cuntis (Pontevedra).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/04/2008

O Concello de Cuntis (Pontevedra) considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo RD 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día dez de abril de dous mil oito,
DISPOÑO:
Artigo único.
Aprobar a bandeira do Concello de Cuntis, que figura como anexo, organizada do seguinte xeito:
Sobre o pano de azul, a torre e estrela de amarelo, flanqueadas das serpes enfrontadas do mesmo e linguadas de vermello.
Santiago de Compostela, dez de abril de 2008.
Emilio Pérez Touriño
Presidente
José Luis Méndez Romeu
Conselleiro de Presidencia, Administracions Publicas e Xustiza
Ver referencia pdf "08300D006P008.PDF"
DECRETO 81/2008, do 10 de abril, polo que se aproba o escudo do Concello de Cuntis (Pontevedra).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/04/2008

O Concello de Cuntis (Pontevedra) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo RD 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo da deliberación do Consello da Xunta de Galicia na súa reunión do día dez de abril de dous mil oito,
DISPOÑO:
Artigo único.
Aprobar o escudo do Concello de Cuntis, que figura como anexo, organizado do seguinte xeito:
De azur (azul) e sobre ondas de prata (branco), unha ponte de ouro (amarelo) surmontada dunha torre e dunha estrela tamén de ouro e, nos flancos, de dúas serpes do mesmo, linguadas de goles (vermello) e enfrontadas. Ao timbre, a coroa real pechada.
Santiago de Compostela, dez de abril de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Publicas e Xustiza
Ver referencia pdf "08300D007P009.PDF"
DECRETO 82/2008, do 10 de abril, polo que se aproba o escudo do Concello de Trazo (A Coruña).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/04/2008

O Concello de Trazo (A Coruña) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo da deliberación do Consello da Xunta de Galicia na súa reunión do día dez de abril de dous mil oito,
DISPOÑO:
Artigo único.
Aprobar o escudo do concello de Trazo, que figura como anexo, organizado do seguinte xeito:
En campo de sinople, un castelo de prata adestrado dun lobo pasante do mesmo. Ao timbre, coroa real pechada.
Santiago de Compostela, dez de abril de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "08300D008P010.PDF"
CORRECCIÓN de erros. -Resolución do 12 de febreiro de 2008, da Secretaría Xeral de Política Lingüística, pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/04/2008

Advertidos erros na Resolución do 12 de febreiro de 2008, da Secretaría Xeral de Política Lingüística, pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2008, publicada no  DOG nº 34, do 18 de febreiro de 2008, cómpre facer as seguintes correccións:
-Na páxina 2.648, parágrafo 13.1, liña 2, onde di: «2.30 horas», debe dicir: «2.00 horas».
-Na páxina 2.648, parágrafo 13.3, liña 2, onde di: «3.00 horas», debe dicir: «2.30 horas».
-Na páxina 2.648, parágrafo 13.4, liña 2, onde di: «2.30 horas», debe dicir: «3.00 horas».
Esta corrección de erros non reabre o prazo de presentación de solicitudes.
DECRETO 83/2008, do 10 de abril, polo que se aproba a bandeira do Concello de Trazo (A Coruña).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/04/2008

O Concello de Trazo considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día dez de abril de dous mil oito,
DISPOÑO:
Artigo único.
Aprobar a bandeira do Concello de Trazo, que figura como anexo, organizada do seguinte xeito:
Pano de verde cun castelo de branco e, á súa dereita, un lobo pasante de branco.
Santiago de Compostela, dez de abril de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Publicas e Xustiza
Ver referencia pdf "08300D008P010.PDF"
RESOLUCIÓN do 28 de marzo do 2008, da Dirección Xeral de Produción, Industrias e Calidade Agroalimentaria, pola que se fai pública a relación de persoas habilitadas para o exercicio das profesións de enólogo, técnico especialista en vitivinicultura e técnico en elaboración de viños.
CONSELLERÍA DO MEDIO RURAL — III. OUTRAS DISPOSICIÓNS — 29/04/2008

Mediante a Orde do 15 de marzo de 2006, da Consellería do Medio Rural, dítanse as normas de habilitación para exercer as profesións de enólogo, técnico especialista en vitivinicultura e técnico en elaboración de viños no ámbito da Comunidade Autónoma de Galicia, de acordo co establecido no artigo 102 da Lei 50/1998, do 30 de decembro, e no Real decreto 595/2002, do 28 de xuño.
De acordo co disposto no artigo 10.3º da citada orde, as resolucións por que se conceda a habilitación profesional publicaranse no Diario Oficial de Galicia e comunicaráselle ao Ministerio de Agricultura, Pesca e Alimentación a relación das persoas ás que se lles concedese a habilitación profesional, para os efectos da constancia no Rexistro de Habilitacións.
Polo tanto, unha vez resoltas as solicitudes presentadas,
Resolvo:
Publicar no Diario Oficial de Galicia a relación das persoas habilitadas para o exercicio das profesións de enólogo, técnico especialista en vitivinicultura e técnico en elaboración de viños, que figuran no anexo que se xunta.
Santiago de Compostela, 28 de marzo de 2008.
Antonio Oca Fernández
Director xeral de Produción, Industrias e Calidade Agroalimentaria
Ver referencia pdf "08200D001P012.PDF"
Ver referencia pdf "08200D003P013.PDF"
CORRECCIÓNS de erros.- Resolución do 7 de maio de 2008, da Dirección Xeral de Xustiza, pola que se regulan as substitucións entre funcionarios ao servizo da Administración de xustiza en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 28/05/2008

Advertidos erros na resolución do 7 de maio de 2008 desta dirección xeral (DOG nº 93, xoves 15 de maio de 2008), pola que se regulaban as substitucións entre funcionarios ao servizo da Administración de xustiza en Galicia, e segundo o establecido no artigo 105 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, procede facer as oportunas rectificacións:
Páxina 8.724:
ANEXO I. Aviso de desocupación de posto.
Onde di: «Resolución do 16 de abril de 2008», debe dicir: «Resolución do 7 de maio de 2008».
ANEXO II. Solicitude de substitución.
Onde di: «Resolución do 16 de abril de 2008», debe dicir: «Resolución do 7 de maio de 2008».
ANEXO III. Oficio remisorio solicitudes substitución.
Onde di: «Resolución do 16 de abril de 2008», debe dicir: «Resolución do 7 de maio de 2008».
Páxina 8.725:
ANEXO IV, no recadro de lexilación aplicable:
Onde di: «Resolución do 16 de abril de 2008», debe dicir: «Resolución do 7 de maio de 2008».
ORDE do 19 de maio de 2008 pola que se desenvolve o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 28/05/2008

O Estatuto de autonomía de Galicia, aprobado pola Lei orgánica 1/1981, do 6 de abril, establece no seu artigo 20.1º que lle corresponde á Comunidade Autónoma de Galicia exercer todas as facultades que a Lei orgánica do poder xudicial e a Lei orgánica do Consello Xeral do Poder Xudicial lle recoñezan ou atribúan ao Goberno do Estado.
Neste sentido, o Real decreto 2166/1994, do 4 de novembro, transferiulle á Comunidade Autónoma de Galicia as funcións e servizos en materia de provisión de medios materiais e económicos para o funcionamento da Administración de xustiza.
No exercicio desas competencias, a Xunta de Galicia estableceu un marco normativo axeitado ás peculiaridades da nosa comunidade autónoma, a través do Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, que na súa disposición derradeira primeira autoriza o conselleiro competente en materia de xustiza para ditar as disposicións precisas para o seu desenvolvemento e aplicación. Por outra banda, no seu artigo 39 establécese o procedemento para a actualización das cantidades fixadas para compensar economicamente as actuacións dos avogados e procuradores en materia de asistencia xurídica gratuíta.
Os acordos asinados o 24 de setembro de 2003 co Consello da Avogacía Galega e o 19 de outubro de 2003 co Consello Galego de Procuradores, sobre a compensación económica pola asistencia xurídica galega, prevén a aplicación a partir do 1 de xaneiro de 2008 da actualización de cantidades previstas nos baremos do anexo II do Regulamento de asistencia xurídica gratuíta co incremento do índice de prezos ao consumo do ano 2007. Segundo os datos publicados polo INE, a evolución do IPC no período indicado é do 4,2%.
Coa finalidade de proceder á actualización dos módulos e bases de compensación económica nos termos acordados, faise necesario adaptar o devandito anexo II do decreto.
En virtude do exposto,
DISPOÑO:
Artigo único.-Actualízanse os módulos e bases de compensación pola prestación dos servizos de asistencia letrada e de defensa e representación gratuítas aplicables durante o ano 2008 e que se determinan no anexo II do Decreto 146/1997, do 22 de maio, actualizado pola Orde do 16 de maio de 2007.
Disposición derradeira
Esta orde produce efectos desde o día 1 de xaneiro de 2008.
Santiago de Compostela, 19 de maio de 2008.
José Luís Méndez Romeu
Conselleiro de Presidencia, Administracións
Públicas e Xustiza
Ver referencia pdf "10200D001P006.PDF"
Ver referencia pdf "10200D003P007.PDF"
CORRECCIÓN de erros.-Orde do 7 de abril de 2008 pola que se regula o réxime de permisos e licenzas do persoal docente que imparte as ensinanzas reguladas na Lei orgánica 2/2006, do 3 de maio, de educación.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 21/05/2008

Advertidos erros na devandita orde publicada no Diario Oficial de Galicia nº 78, do mércores, 23 de abril, cómpre efectuar as seguintes modificacións:
Na páxina 7.098, punto décimo cuarto, onde di: «Poderase dispoñer de ata catro días ao ano, como máximo», debe dicir: «Poderase dispoñer de ata catro días por curso, como máximo».
Na páxina 7.104 e 7.105 os anexos IV e V deben ser substituídos polos seguintes:
Ver referencia pdf "09700D001P008.PDF"
RESOLUCIÓN do 12 de maio de 2008 pola que se autoriza a Dirección Xeral de Innovación e Desenvolvemento Pesqueiro para a realización dos programas e contidos formativos regulados na disposición transitoria terceira do Decreto 64/2008, do 27 de marzo, e necesarios para poder seguir exercendo a actividade profesional nos plans de explotación autorizados.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 15/05/2008

En aplicación do establecido na disposición transitoria terceira do Decreto 64/2008, do 27 de marzo, e co fin de que os mergulladores titulados ao abeiro da normativa anterior non vexan paralizada a súa actividade profesional de extracción de recursos por cambios experimentados na modalidade de concesión, esta consellería, no uso das facultades que lle outorga a disposición derradeira terceira do devandito decreto,
Autoriza a Dirección Xeral de Innovación e Desenvolvemento Pesqueiro para que programe e realice a formación necesaria, co fin de que os titulados ao abeiro da normativa anterior de recolector en apnea ou submarino poidan completar a súa formación para a obtención do certificado de profesionalidade de recolector de recursos específicos con técnicas de mergullo, mentres dure a tramitación da orde regulamentaria.
Santiago de Compostela, 12 de maio de 2008.
Carmen Gallego Calvar
Conselleira de Pesca e Asuntos Marítimos
RESOLUCIÓN do 2 de maio de 2008 pola que se dá publicidade ás subvencións concedidas a entidades locais, para a realización de actividades relacionadas coas oficinas municipais de información aos consumidores, no marco da resolución do Instituto Galego de Consumo do 21 de decembro de 2007 (Diario Oficial de Galicia número 5, do 8 de xaneiro), pola que se convoca e regula a concesión de subvencións ás entidades locais para a realización de actividades relacionadas coas oficinas municipais de información aos consumidores para o ano 2008.
INSTITUTO GALEGO DE CONSUMO — III. OUTRAS DISPOSICIÓNS — 22/05/2008

Na súa virtude, de acordo co establecido no artigo 20 das bases da citada convocatoria.
RESOLVO:
Facer públicas as subvencións concedidas para a realización de actividades das oficinas municipais de información aos consumidores (OMIC) aos beneficiarios que se relacionan no anexo desta resolución e nas contías que se sinalan.
Santiago de Compostela, 2 de maio de 2008.
Emilio Nogueira Moure
Presidente do Instituto Galego de Consumo
Ver referencia pdf "09800D011P058.PDF"
CORRECCIÓN de erros.-Orde do 10 de abril de 2008 pola que se exclúe do Catálogo de montes de utilidade pública da provincia de Lugo o monte Teixeira, situado no concello de Foz.
CONSELLERÍA DO MEDIO RURAL — III. OUTRAS DISPOSICIÓNS — 14/05/2008

Advertido un erro na antedita orde, publicada no Diario Oficial de Galicia nº 88, do 8 de maio de 2008, é necesario efectuar a seguinte rectificación: na páxina 8.280, onde di: «Cabida pública: 15,1451 ha», debe dicir: «Cabida pública: 115,1451 ha».
ORDE do 7 de maio de 2008 pola que se someten a información pública as propostas dos plans de prevención e defensa contra os incendios forestais de distrito en Galicia.
CONSELLERÍA DO MEDIO RURAL — III. OUTRAS DISPOSICIÓNS — 14/05/2008

A Lei 3/2007, do 9 de abril, de prevención e defensa contra os incendios forestais de Galicia no capítulo II do título II, baixo a rúbrica de planeamento da defensa do espazo rural, atribúe aos plans de prevención e defensa contra os incendios forestais de distrito a función de desenvolvemento das orientacións previstas no Plan de prevención e defensa contra os incendios forestais de Galicia, concretando a estratexia de distrito.
Corresponde ás delegación provincias da Consellería do Medio Rural a elaboración dos plans de prevención e defensa contra os incendios forestais de distrito e ao conselleiro do Medio Rural a súa aprobación.
De cara a garantir a participación das diferentes administracións, entidades, asociacións e persoas interesadas, procede a apertura dun trámite de información pública dos plans propostos polas respectivas delegacións provinciais. Polo tanto, esta consellería
DISPÓN:
Someter a información pública durante un prazo de 20 días hábiles contados a partir do seguinte ao da publicación desta orde, os plans de defensa dos distritos para Galicia.
Para os efectos informativos porase á disposición dos interesados a documentación correspondente aos plans a través da páxina web da Xunta de Galicia (
http://mediorural.xunta.es/
).
Os interesados poderán presentar alegacións fronte ás propostas de plans de distrito, no prazo de 20 días hábiles contados a partir do seguinte ao da publicación desta resolución, dirixidas ao delegado provincial da respectiva delegación provincial, en calquera dos lugares sinalados no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 7 de maio de 2008.
Alfredo Suárez Canal
Conselleiro do Medio Rural
RESOLUCIÓN do 7 de maio de 2008, da Dirección Xeral de Ordenación e Innovación Educativa, pola que se procede a designar os membros e facer pública a composición do tribunal que deberá xulgar as probas para a concesión dos premios extraordinarios de bacharelato correspondentes ao curso 2007-2008, e se ditan instrucións acerca da realización das probas correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/05/2008

De conformidade co establecido no artigo 5 e 6 da Orde do 25 de abril de 2008, pola que se convocan os premios extraordinarios de bacharelato correspondentes ao curso 2007-2008, esta dirección xeral
RESOLVE:
Primeiro.-Designar os membros do tribunal que deberá xulgar as probas para a concesión dos premios extraordinarios de bacharelato e facer pública a súa composición, que é a que figura no anexo a esta resolución.
Segundo.-Fixar a data, horario, lugares de realización das probas e condicións de presentación dos candidatos.
1. As probas terán lugar o día 24 de xuño de 2008 de acordo co seguinte horario:
9.30 horas, presentación dos candidatos.
10.00 a 12.00 horas, primeira parte da proba.
12.30 a 14.30 horas, segunda parte da proba.
2. Centros en que se realizarán as probas.
Provincia da Coruña:
-IES Elviña. Polígono de Elviña, 2ª fase s/n, A Coruña.
Provincia de Lugo:
-IES Sanxillao. Avda. Fontiñas, nº 171, Lugo.
Provincia de Ourense:
-IES Ramón Otero Pedrayo. Rúa Padre Feixoo, nº 12, Ourense.
Provincia de Pontevedra:
-IES Sánchez Cantón. Avda. Raíña Victoria, Pontevedra.
3. Presentación dos candidatos.
a) Os candidatos deberán realizar as probas na provincia a que pertenza o IES en que se atope o seu expediente académico.
b) Para a realización das probas os candidatos acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 7 de maio de 2008.
Mª José Pérez Mariño
Directora xeral de Ordenación e Innovación Educativa
ANEXO
Tribunal:
Presidente: José Graña Carrodeguas, subdirector xeral de Inspección, Avaliación e Calidade do Sistema Educativo por delegación da directora xeral de Ordenación e Innovación Educativa.
Vogais:
-Agustín Hermida López, inspector de educación.
-Alberto Rodríguez Rogina, profesor de ensino secundario.
-Belén Santos Lago, profesora de ensino secundario.
-Emilio Pérez Sánchez, inspector de educación.
-Francisco José Lado Vara, profesor de ensino secundario.
-Gonzalo Sanmartín Brey, profesor de ensino secundario.
-José Ramón Pereiró Rodríguez, inspector de educación.
-María Luisa Calderón Fernández, profesora de ensino secundario.
-Olga Amigo Devesa, profesora de ensino secundario.
-Samuel Lago Fernández, inspector de educación.
Secretario: Leopoldo Bahillo Varela, funcionario da Dirección Xeral de Ordenación e Innovación Educativa.
RESOLUCIÓN do 23 de abril de 2008 pola que se concede o Premio Antonio Casares y Rodrigo de Investigación Científico-Técnica para investigadores sénior e o Premio Antonio Casares y Rodrigo de Investigación Científico-Técnica para investigadores mozos, correspondentes aos Premios Galicia de Investigación 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/05/2008

Pola orde da Consellería de Innovación e Industria do 13 de setembro de 2007 (Diario Oficial de Galicia nº 197, do 10 de outubro), convocáronse os premios Antonio Casares y Rodrigo de Investigación Científico-Técnica correspondentes aos Premios Galicia de Investigación 2007.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado na súa reunión do día 14 de abril, esta consellería
RESOLVE:
Primeiro.-Concederlle o Premio Antonio Casares y Rodrigo de Investigación Científico-Técnica para investigadores sénior a Carlos Pajares Vales.
Segundo.-Concederlles o Premio Antonio Casares y Rodrigo de Investigación Científico-Técnica para investigadores mozos a Miguel Ángel Correa Duarte e a Roberto López Valcarce, ex aequo.
Terceiro.-Esta resolución pon fin á vía administrativa segundo o disposto no artigo 109 e) da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 23 de abril de 2008.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
RESOLUCIÓN do 18 de abril de 2008 pola que se lle dá publicidade aos convenios de colaboración subscritos por este instituto no ano 2007.
INSTITUTO GALEGO DE CONSUMO — III. OUTRAS DISPOSICIÓNS — 21/05/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) imponlle a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no ano 2007 e que non fosen publicitados.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos polo Instituto Galego de Consumo no ano 2007, que se incorporan como anexo a esta resolución.
Santiago de Compostela, 18 de abril de 2008.
Emilio Nogueira Moure
Presidente do Instituto Galego de Consumo
Ver referencia pdf "09700D014P063.PDF"
RESOLUCIÓN do 8 de maio de 2008 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no primeiro cuadrimestre do ano 2008.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 21/05/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos por este organismo autónomo no primeiro cuadrimestre do ano 2008 e que se relacionan no anexo a esta resolución.
A Estrada, 8 de maio de 2008.
P.S. (Disposición primeira Orde 31-1-2008,
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "09700D014P063.PDF"
INSTITUTO GALEGO DE CONSUMO
ORDE do 16 de maio de 2008 pola que se declara a existencia da praga da pulguiña do carballo (Altica quercetorum Foudr.) nalgunhas zonas de Galicia.
CONSELLERÍA DO MEDIO RURAL — III. OUTRAS DISPOSICIÓNS — 21/05/2008

No pasado ano detectouse en zonas concretas das provincias de Lugo e Ourense unha proliferación anormal da pulguiña do carballo (Altica quercetorum. Foudr.), coleóptero da familia dos crisomélidos, que se alimentan de tecidos foliares e que, ben que producen principalmente unha depreciación estética, poden inducir ao debilitamento dos pés, o que podería ser aproveitado por outras pragas ou enfermidades para atacalos de xeito máis sinxelo.
É importante, polo tanto, evitar que os previsibles ataques deste insecto acaden unha elevada intensidade por segundo ano consecutivo, o que fai necesario a declaración de praga, para restituír a poboación da pulguiña a unha situación admisible por medio de tratamentos que minimicen os danos directos ou indirectos que poida causar.
A Lei 43/2002, do 20 de novembro, de sanidade vexetal, artella as actuacións en materia de sanidade vexetal, tanto na prevención como na loita contra as pragas, do Estado e das CCAA. Na aplicación desta lei é competencia desta consellería a declaración da existencia de pragas no territorio galego.
Polo exposto en virtude do establecido no Decreto 562/2005, do 1 de decembro, polo que se establece a estrutura orgánica da Consellería do Medio Rural e do Fondo Galego de Garantía Agraria, e no uso das facultades que me foron conferidas pola Lei 1/1983, do 22 de febreiro, reguladora da Xunta de Galicia e da súa Presidencia, modificada pola Lei 11/1988, do 20 de outubro,
DISPOÑO:
Artigo 1º.-Declaración de praga.
Declarar a existencia da praga da pulguiña do carballo (Altica quercetorum Foudr.) nos seguintes concellos das provincias de Lugo e Ourense:
a) Lugo:
Sober, Pantón, Monforte de Lemos, A Pobra do Brollón, Sarria, O Incio, Bóveda e Navia de Suarna.
b) Ourense:
Sandiás, Vilar de Santos, Rairiz de Veiga, Xinzo de Limia, Sarreaus, Trasmiras, A Merca e Barbadás.
Artigo 2º.-Medidas fitosanitarias.
Os propietarios de montes que, a xuízo da Consellería do Medio Rural se poidan ver afectados pola actuación desta praga, facilitarán a realización, por parte da Administración, dos traballos de prevención e extinción que esta considere necesarios, sen prexuízo dos tratamentos que os propietarios poidan desenvolver nos seus predios.
Artigo 3º.-Execución das medidas fitosanitarias.
A Consellería do Medio Rural levará a cabo os tratamentos fitosanitarios necesarios, sen lles repercutir aos interesados os gastos destes, segundo o disposto no artigo 19 da Lei 43/2002, de 20 de novembro, de sanidade vexetal.
Disposición adicional
Facúltase o director xeral de Montes e Incendios Forestais para ditar as instrucións precisas para o desenvolvemento desta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de maio de 2008.
Alfredo Súarez Canal
Conselleiro do Medio Rural
ORDE do 29 de abril de 2008 pola que se renova o nomeamento do secretario do Consello Asesor de Investigación e Desenvolvemento Tecnolóxico de Galicia.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 22/05/2008

O artigo 1 do Decreto 15/2006, do 2 de febreiro, polo que se establece a composición do Consello Asesor de Investigación e Desenvolvemento Tecnolóxico de Galicia, determina que este estará composto por un total de dezanove membros (un/unha presidente/a, os tres reitores das universidades de Galicia, tres representantes da Administración autonómica, o/a delegado/a do Consello Superior de Investigacións Científicas en Galicia, seis representantes dos axentes sociais, catro representantes de recoñecido prestixio no ámbito da I+D+I e un/unha secretario/a), que serán nomeados por orde do conselleiro de Innovación e Industria. Para tal efecto, por Orde do 16 de xuño de 2006, publicada no DOG do 21 de xuño, dispúxose o nomeamento dos devanditos membros deste consello asesor.
Os cambios producidos na Dirección Xeral de Investigación, Desenvolvemento e Innovación fan necesario que se proceda a unha modificación no nomeamento da persoa que ocupa a secretaría do consello, a cal, segundo o establecido no Decreto 15/2006, debe ser un/unha subdirector/a xeral da Dirección Xeral de Investigación, Desenvolvemento e Innovación.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro,
DISPOÑO:
Artigo único.-O nomeamento de Xulia Guntín Araújo, subdirectora xeral de Xestión do PGIDIT, como secretaria do consello asesor en substitución de José Manuel Cotos Yáñez.
Santiago de Compostela, 29 de abril de 2008.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 5 de maio de 2008 pola que se aproban as bases reguladoras para a concesión de axudas, en réxime de concorrencia competitiva, a asociacións e institucións culturais de ámbito de actuación igual ou inferior ao provincial para a realización de actividades culturais, e se procede á súa convocatoria para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 20/05/2008

Advertidos erros na devandita orde, publicada no DOG nº 92, do mércores 14 de maio de 2008, é necesario efectuar a seguinte corrección no punto 1 do artigo 4º, onde di: «deberán presentar a correspondente solicitude no prazo dun mes contado a partir do seguinte ao da publicación desta orde», debe dicir: «deberán presentar a correspondente solicitude no prazo dun mes contado a partir do día seguinte ao da publicación desta orde».